Arbeidsvandring

Arbeidsvandringer betyr vanligvis regelmessige vandringer av ledig arbeidskraft fra en region til en annen, i den hensikt å søke arbeid. Når arbeidssøkingen resulterer i permanent flytting kalles dette migrasjon.  

Ledig arbeidskraft er nøkkelbegrep sammen med ulikheter regionene mellom med hensyn til økonomiske muligheter. Innlandsbygdene vest i Agder nevnes ofte som en region med ledig arbeidskraft på 17- og særlig 1800-tallet. Herfra vandret voksne og barn til bygdene øst for Kristiansand for å arbeide med handverk og jordbruk. På 1600-tallet vandret egder til Nederland.

Fenomenet er kjent over hele verden og langt tilbake i historien. Fenomenet eksisterer fremdeles, og brukes i dag særlig om vandringer fra land til land. 

Regelmessige daglige eller ukentlige arbeidsvandringer som passerer en kommunegrense kalles for pendling eller ukependling. 

Begrepet barnevandringer brukes om arbeidsvandringer der barn utgjør den vandrende arbeidskraft. 

 Se også 

 Hjerneflukt

 Referanser 

Kategori:Internasjonal økonomi
Kategori:Arbeidsliv
Kategori:Migrasjon